২০০৫ সালে, বেল ওয়েলস অনূর্ধ্ব-১৭ দলের হয়ে ওয়েলসের বয়সভিত্তিক পর্যায়ে অভিষেক করেছিলেন। ওয়েলসের বয়সভিত্তিক দলের হয়ে খেলার পর, তিনি ২০০৬ সালে ওয়েলসের হয়ে আন্তর্জাতিক পর্যায়ে অভিষেক করেছেন; ওয়েলসের জার্সি গায়ে তিনি এপর্যন্ত ৯৬ ম্যাচে ৩৩টি গোল করেছেন। তিনি ওয়েলসের হয়ে এপর্যন্ত ২টি উয়েফা ইউরোপীয় চ্যাম্পিয়নশিপে (২০১৬ এবং ২০২০) অংশগ্রহণ করেছেন, যার মধ্যে ২০১৬ সালে ক্রিস কোলম্যানের অধীনে তারা সেমি-ফাইনালে উত্তীর্ণ হয়েছেন।